钦定古今图书集成/明伦汇编/氏族典/第196卷 > 《廖用贤尚友录》 > 苗训
## 钦定古今图书集成/明伦汇编/氏族典/第196卷 > 《廖用贤尚友录》 > 苗训

按《宋史苗训传》：“训，河中人，善天文占候之术。仕周，为
殿前散员右第一直散指挥使。显德末，从太祖北征，
训视日上复有一日，久相摩荡，指谓楚昭辅曰：‘此天
命也’。夕次陈桥，太祖为六师推戴，训皆预白其事。既
受禅，擢为翰林天文，寻加银青光禄大夫，检校工部
尚书。年七十馀卒。”